CELEX: 32008R1216
Language: el
Date: 2008-12-05 00:00:00
Title: Κανονισμός (ΕΚ) αριθ. 1216/2008 της Επιτροπής, της 5ης Δεκεμβρίου 2008 , για την τροποποίηση του κανονισμού (ΕΚ) αριθ. 872/2004 του Συμβουλίου σχετικά με περαιτέρω περιοριστικά μέτρα έναντι της Λιβερίας

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 328/26
            
         
      ΚΑΝΟΝΙΣΜΌΣ (ΕΚ) αριθ. 1216/2008 ΤΗΣ ΕΠΙΤΡΟΠΉΣ
   
   της 5ης Δεκεμβρίου 2008
   για την τροποποίηση του κανονισμού (ΕΚ) αριθ. 872/2004 του Συμβουλίου σχετικά με περαιτέρω περιοριστικά μέτρα έναντι της Λιβερίας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 872/2004 του Συμβουλίου σχετικά με περαιτέρω περιοριστικά μέτρα έναντι της Λιβερίας (1), και ιδίως το άρθρο 11 στοιχείο α),
   Εκτιμώντας τα εξής:
   
               (1)
            
            
               Το παράρτημα I του κανονισμού (ΕΚ) αριθ. 872/2004 περιλαμβάνει κατάλογο φυσικών και νομικών προσώπων, φορέων και οντοτήτων που καλύπτονται από τη δέσμευση κεφαλαίων και οικονομικών πόρων στο πλαίσιο του εν λόγω κανονισμού.
            
         
               (2)
            
            
               Στις 2 και 24 Οκτωβρίου και στις 10 Νοεμβρίου 2008, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Κατά συνέπεια, το παράρτημα I πρέπει να τροποποιηθεί ανάλογα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 872/2004 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Δεκεμβρίου 2008.
      
         
            Για την Επιτροπή
         
         Eneko LANDÁBURU
         
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 162 της 30.4.2004, σ. 32.
   
      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 872/2004 του Συμβουλίου τροποποιείται ως εξής:
      
                  (1)
               
               
                  Διαγράφεται το ακόλουθο φυσικό πρόσωπο:
                  «Charles R. Bright. Ημερομηνία γέννησης: 29.8.1948. Άλλα στοιχεία: πρώην Υπουργός Οικονομικών.»
               
            
                  (2)
               
               
                  Η καταχώρηση «Ali Kleilat. Ημερομηνία γέννησης: 10.7.1970. Τόπος γέννησης: Βηρυτός. Υπηκοότητα: Λιβανέζικη» αντικαθίσταται από:
                  «Ali Kleilat [γνωστός και ως α) Ali Qoleilat, β) Ali Koleilat Delbi]. Ημερομηνία γέννησης: 10.7.1970. Τόπος γέννησης: Βηρυτός. Υπηκοότητα: Λιβανέζικη. Αριθ. διαβατηρίου: 0508734. Αριθμός εθνικού μητρώου: 2016, Mazraa. Άλλα στοιχεία: Επιχειρηματίας, ενεχόμενος στην παράδοση όπλων στον Charles Taylor το 2003. Εξακολουθεί να έχει επαφές με τον πρώην Πρόεδρο της Λιβερίας Charles Taylor.»
               
            
                  (3)
               
               
                  Η καταχώρηση «Agnes Reeves Taylor (γνωστή και ως Agnes Reeves-Taylor). Ημερομηνία γέννησης: 27.9.1965. Υπηκοότητα: Λιβεριανή. Άλλα στοιχεία: πρώην σύζυγος του πρώην Προέδρου Charles Taylor. Πρώην μόνιμη αντιπρόσωπος της Λιβερίας στον Διεθνή Ναυτιλιακό Οργανισμό. Πρώην ανώτερο στέλεχος της λιβεριανής κυβέρνησης» αντικαθίσταται από:
                  «Agnes Reeves Taylor (γνωστή και ως Agnes Reeves-Taylor). Ημερομηνία γέννησης: 27.9.1965. Υπηκοότητα: Λιβεριανή. Άλλα στοιχεία: α) Πρώην σύζυγος του πρώην Προέδρου Charles Taylor, με τον οποίο διατηρεί δεσμούς· β) Πρώην μόνιμη αντιπρόσωπος της Λιβερίας στον Διεθνή Ναυτιλιακό Οργανισμό· πρώην ανώτερο στέλεχος της λιβεριανής κυβέρνησης. γ) Σήμερα κατοικεί στο Ηνωμένο Βασίλειο.»
               
            
                  (4)
               
               
                  Η καταχώρηση «Charles Ghankay Taylor (γνωστός και ως Charles MacArthur Taylor). Ημερομηνία γέννησης: α) 1.9.1947, β) 28.1.1948. Άλλα στοιχεία: πρώην Πρόεδρος της Λιβερίας» αντικαθίσταται από:
                  «Charles Ghankay Taylor [γνωστός και ως α) Charles MacArthur Taylor, β) Jean-Paul Some, γ) Jean-Paul Sone]. Ημερομηνία γέννησης: α) 1.9.1947, β) 28.1.1948. Άλλα στοιχεία: α) Πρώην Πρόεδρος της Λιβερίας, β) Επί του παρόντος, έχει προσαχθεί σε δίκη στη Χάγη.»
               
            
                  (5)
               
               
                  Η καταχώρηση «Charles “Chuckie” Taylor (Junior). Άλλα στοιχεία: Γιος του πρώην Προέδρου Charles Taylor» αντικαθίσταται από τα εξής:
                  «Charles Taylor (Junior) [γνωστός και ως α) Chuckie Taylor β) Charles McArthur Emmanuel Roy M. Belfast, γ) Junior Charles Taylor II]. Άλλα στοιχεία: α) Συνεργάτης, σύμβουλος και γιός του πρώην Προέδρου της Λιβερίας Charles Taylor με τον οποίο διατηρεί δεσμούς, β) Επί του παρόντος, έχει προσαχθεί σε δίκη στις Ηνωμένες Πολιτείες της Αμερικής.»